**Տ Ե Ղ Ե Կ Ա Ն Ք**

**Համայնքային սեփականություն հանդիսացող 1 միավոր հողամասի ուղղակի վաճառքով օտարման մասին որոշման նախագծի ընդունման կապակցությամբ Նաիրի համայնքի բյուջեում ծախսերի էական ավելացման կամ նվազեցման մասին**

Ուղղակի վաճառքով օտարվող, համայնքային սեփականություն հանդիսացող 1 միավոր 0,28956 հա գյուղատնտեսական նշանակության հողամասի ուղղակի վաճառքով օտարելու մասին որոշման ընդունումը Նաիրի համայնքի բյուջեում ենթադրում է 22896 (քսաներկու հազար ութ հարյուր իննսունվեց)դրամ եկամուտների ավելացում։

**Հ Ի Մ Ն Ա Վ Ո Ր ՈՒ Մ**

**Համայնքային սեփականություն հանդիսացող հողամասը ուղղակի վաճառքով օտարելու մասին որոշման նախագծի**

Որոշման ընդունումը բխում է << Տեղական ինքնակառավարման մասին>> օրենքի 18-րդ հոդվածի 1-ին մասի 21-րդ կետի, Հողային օրենսգրքի 66-րդ հոդվածի 1-ին մասի 8-րդ կետի, Հայաստանի Հանրապետության կառավարության 2016 թվականի մայիսի 26-ի N 550-Ն որոշման 1-ին կետի 4-րդ ենթակետի պահանջներից, համաձայն որի համայնքի ավագանին համայնքի ղեկավարի առաջարկությամբ որոշում է կայացնում համայնքային սեփականություն հանդիսացող գույքը ուղղակի վաճառքով օտարելու վերաբերյալ։

Ներկայացված որոշման նախագծով առաջարկվում է ուղղակի վաճառքով, ընդլայնման նպատակով օտարել համայնքային սեփականություն հանդիսացող 1 միավոր 0,28956 հա գյուղատնտեսական նշանակության հողամասը՝ 22896 (քսաներկու հազար ութ հարյուր իննսունվեց) դրամ կադաստրային արժեքով։